Anderkant Cuito: 'n Reisverhaal Van Die Grensoorlog - LJ Bothma | BUSH WAR BOOKS Home
BUSH WAR BOOKS Angola/SWA Angola/SWA Anderkant Cuito: 'n Reisverhaal Van Die Grensoorlog - LJ Bothma Anderkant Cuito: 'n Reisverhaal Van Die Grensoorlog - LJ Bothma
Anderkant Cuito is die verhaal van ‘n groep oudsoldate wat teruggaan na ou basisse en slagvelde in Namibië en Angola, waar die Grensoorlog van 1966 tot 1989 gewoed het.
Hulle deel herinneringe, onthou makkers, ontlaai, reik uit na ou vyande, maak vriende langs die pad, reis deur die geskiedenis en soek na die waarheid. Hulle is die generasie wat ‘n vuur – in 1914 aangesteek en aan die gang gehou deur politici – ver buite die grense van Suid-Afrika moes gaan blus.
‘n Reis van 17 dae word uiteindelik ‘n reis van meer as ‘n 100 jaar deur die verlede. Die toergeselskap maak kennis met geskiedenis wat verswyg is, maar gedurende die Grensoorlog teruggekom het om die Suid-Afrikaanse Weermag aan die hakskeen te byt. So byvoorbeeld was daar die eerste Suid-Afrikaanse militêre operasie op die grens (1917) om die Ovakwanyama koning, Mandume ya Nedemufayo, te elimineer. Die Owambo’s het dit nooit vergeet nie en koning Mandume se spook het Suid-Afrikaanse soldate gedurende die Grensoorlog agtervolg, sonder dat hulle dit geweet het. Maar die sluier word ook gelig oor Operasie Firewood (1987), een van die heel bloedigste gevegte van die Grensoorlog, toe SWAPO se PLAN-guerrillas ‘n Suid-Afrikaanse aanvalsmag trompop stormgeloop het.
Anderkant Cuito – ‘n reisverhaal van die Grensoorlog, is drie reise in een: ‘n Fisiese reis van plek tot plek, ‘n reis deur die geskiedenis, maar bowenal ‘n kopreis wat die leser by ‘n nuwe bestemming uitbring. Die Grensoorlog word deur ‘n ander bril beskou as die een wat politici en generaals vir die soldate, hulle ouers en geliefdes opgesit het.
Wie behoort die boek te lees? Almal wat direk en indirek by die Grensoorlog betrokke was, in die geskiedenis belangstel en die waarheid oor dié oorlog wil weet. Dit is ‘n lekkerlees boek vir diegene wat graag self ‘n reis deur die ou grensgebied wil onderneem, maar om welke rede ookal nie kan nie.
Publikasie datum: 2011/04. Sagteband, 183 bladsye
Uitstekende skrywer. Ek kon net sowel daar gewees het. Ek sal graag ook wil deelneem aan so n reis.
BRILJANTE BOEK GESKRYF DEUR 'N BRILJANTE SKRYWER. HIERDIE BOEK HET MY GEHELP OM AFLSUITING TE VIND NA DIE GRENSOORLOG
Anderkant Cuito:'n Reisverhaal Van Die Grensoorlog